Hukumat Badaxshon viloyatidagi Yaftal-i-Poyin va Quyi Yaftal tumanlari ustidan nazoratni yana o‘z qo‘liga olgan. Afg‘oniston hukumat kuchlari ikkita tumanni «Tolibon» harakati jangarilaridan qaytarib oldi. Bu haqda mamlakat ichki ishlar vazirligiga tayanib, TOLO news xabar bermoqda. Xabarda aytilishicha, hukumat Badaxshon viloyatidagi Yaftal-i-Poyin va Quyi Yaftal tumanlari ustidan nazoratni yana o‘z qo‘liga olgan. Ammo «RIA Novosti»ning xabar berishicha, jangarilar Qandahor, Farah va Parvon viloyatlarida to‘rtta tumanni egallab olgan. Avvalroq xavfsizlik kuchlari "Tolibon" jangarilarining Qandahor shahriga hujumini to‘xtatgani xabar qilingandi.